[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000021", "text": "sgiliau a gwybodaeth i ddilyn gyrfa ymchwil biofeddygol academaidd"}, {"text_idx": "#000022", "text": "Pam dewis y cwrs hwn?"}, {"text_idx": "#000023", "text": "Mae'r rhaglen MRes Ymchwil Gwyddorau Biofeddygol Cymhwysol wedi cael ei chynllunio at raddedigion biofeddygol, meddygol a gwyddorau bywyd sydd am gychwyn ar radd Meistr Ymchwil sy'n canolbwyntio ar iechyd a chlefydau dynol."}, {"text_idx": "#000024", "text": "Bydd cwblhau'r rhaglen yn arwain at gymhwyster a gydnabyddir yn broffesiynol, a gymeradwyir yn allanol gan y Sefydliad Gwyddor Biofeddygol (IBMS).\nArfogir graddedigion a\u0302'r sgiliau a'r wybodaeth bwnc-benodol sydd eu hangen i ddilyn gyrfa seiliedig ar ymchwil mewn Biofeddygaeth academaidd.\nMae'r rhaglen yn canolbwyntio ar ymchwil glinigol seiliedig ar waith mewn labordai ac mae'n darparu hyfforddiant delfrydol i fyfyrwyr sydd am weithio yn y diwydiant, neu sy'n dymuno symud ymlaen i raglen PhD, neu sydd ond yn dymuno ymgymryd a\u0302 phrosiect ymchwil sylweddol ar lefel gradd Meistr."}, {"text_idx": "#000025", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenYn amodol ar ail-ddilysu ac ail-achredu"}, {"text_idx": "#000026", "text": "Mae Gwyddor Biofeddygol yn cael ei haddysgu gan estaff academaidd a chlinigol proffesiynol brwd mewn labordai modern, eang a leolir yng Nghanolfan Ymchwil Clinigol Gogledd Cymru sydd newydd ei sefydlu, yn Wrecsam ac ym Mhrifysgol Glyndw\u0302r Wrecsam.\nModiwlau a addysgir i ddatblygu dealltwriaeth o egwyddorion a chymhwysiad ymchwil sy'n berthnasol i'ch disgyblaeth ac yna prosiect ymchwil.\nMae addysgu a dysgu yn cynnwys amrywiaeth o ddulliau gan gynnwys darlithoedd, seminarau, sesiynau ymarferol yn y labordy, trafodaethau grw\u0302p a chyflwyniadau.\nMae gwaith arbrofol yn rhan annatod o'r rhaglen. Mae'r staff academaidd a chlinigol yn ymchwil-weithredol, ac yn ymdrechu'n barhaus i hyrwyddo ymchwil mewn meysydd gwyddorau biofeddygol a chlinigol, lle maent yn cyhoeddi eu darganfyddiadau ymchwil yn rheolaidd ac yn trafod eu gwaith mewn cynadleddau cenedlaethol a rhyngwladol.\nMae dysgu cyfunol yn nodwedd o'r cwrs hwn sy'n galluogi myfyrwyr i deithio ar gyfer elfen ddysgu'r cwrs heb orfod ymrwymo i fyw yn Wrecsam neu'r ardal yn llawn amser. Mae pob modiwl ar ffurf pecyn dysgu sy'n cynnwys bloc tri diwrnod o addysgu wyneb yn wyneb wedi'i ategu gan ddysgu ar-lein. Mae'r dull hwn yn cael ei ffafrio gan gyflogwyr sy'n dymuno rhyddhau eu gweithwyr i astudio tra'n dal i ddiwallu anghenion y gwasanaeth."}, {"text_idx": "#000028", "text": "Mae'r rhaglen yn cynnig cyfle ar gyfer addysgu a dysgu manwl ym mhob un o'r prif ddisgyblaethau sy'n cwmpasu Gwyddor Biomeddygol, yn ogystal a\u0302 fframweithiau rheoleiddio cyfredol, technoleg gwybodaeth a chyfathrebu a dulliau ymchwil. Bydd yr addysgu a'r dysgu yn canolbwyntio ar gemeg glinigol, y celloedd a'r histopatholeg, hematoleg a thrallwysiad yn ogystal a\u0302 microbioleg ac imiwnoleg."}, {"text_idx": "#000029", "text": "Technegau dadansoddol a molecwlaidd mewn Gwyddor Biofeddygol (20 credyd)\nMeddygaeth glinigol: patholeg clefydau (20 credyd)"}, {"text_idx": "#000030", "text": "Bydd y rhan fwyaf o'r modiwlau yn canolbwyntio ar ddeall bioleg clefydau, cysyniadau sydd wrth wraidd pathogenesis clefydau, a defnyddio defnyddiau gwyddor biofeddygol cyfredol wrth sgrinio, diagnosio a rheoli cyflyrau clefydau."}, {"text_idx": "#000034", "text": "Gradd anrhydedd gychwynnol o Brifysgol Glyndw\u0302r Wrecsam neu gorff dyfarnu graddau cymeradwy arall.\nO leiaf gradd anrhydedd 2:2, sydd a\u0302 chynnwys sylweddol o faes gwyddor fiolegol (e.e. Gwyddor Biofeddygol, Bioleg Ddynol, Biocemeg, Gwyddorau Biolegol, ac ati.)\nMeddu ar brofiad gwaith perthnasol ar lefel uwch, y tybir ei fod yn gwneud iawn am y diffyg cymwysterau ffurfiol, ac fod wedi dal swydd a\u0302 chyfrifoldeb rheoli yn y sectorau biofeddygol, clinigol neu ofal iechyd am o leiaf dair blynedd o fewn y pum mlynedd blaenorol. Os bydd diffyg eglurder neu angen cael mewnwelediad dyfnach i addasrwydd ymgeisydd ar gyfer y rhaglen astudio, gellir cynnal cyfweliad anffurfiol gyda'r ymgeisydd.\nYn ogystal a\u0302'r uchod, rhaid i ymgeiswyr hefyd fod a\u0302 phrofiad ymarferol yn y labordy a fyddai wedi cael ei ddatblygu eisoes drwy ymgymryd a\u0302'u rhaglen astudio israddedig a\u0302 chynnwys safonau meincnod perthnasol yr ASA megis Gwyddor Biofeddygol a Gwyddorau Biolegol."}, {"text_idx": "#000035", "text": "Gall darpar fyfyrwyr hefyd wneud cais am gydnabod dysgu blaenorol (RPL) yn erbyn modiwlau penodol yn unol a\u0302 rheoliadau Prifysgol Glyndw\u0302r Wrecsam."}, {"text_idx": "#000036", "text": "Rhaid i fyfyrwyr sy'n ymgymryd a\u0302 phrosiect ymchwil (traethawd hir) sy'n golygu gweithio mewn man ar waha\u0302n i'w man gwaith arferol derbyn GDG/DBS perthnasol."}, {"text_idx": "#000037", "text": "Rhaid i fyfyrwyr sy'n ymgymryd a\u0302 phrosiect ymchwil (traethawd hir) a all fod yn gweithio gyda chleifion, pobl agored i niwed a phlant dderbyn datgeliad manylach."}, {"text_idx": "#000038", "text": "Ceir fyfyrwyr eu hasesu drwy gyfres o brosiectau gwaith cwrs drwy gydol y cwrs. Mae hyn yn cynnwys adroddiadau labordy, adolygiadau clinigol, cyflwyniadau poster neu lafar, astudiaethau achos, traethodau neu ymarferion trin data."}, {"text_idx": "#000040", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sy'n ymroddedig i helpu myfyrwyr i delio ag agweddau ymarferol gwaith prifysgol. Mae gan ein hadran cymorth i fyfyrwyr fwy o wybodaeth ar y cymorth sydd ar gael."}, {"text_idx": "#000041", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000042", "text": "Mae ein gwasanaeth Gyrfaoedd a Chyflogadwyedd yna i'ch helpu gwneud y dewisiadau ac i gynllunio'r camau nesaf tuag at ddyfodol llwyddiannus. O chwilio am waith neu astudio pellach i weithio allan beth ydi'ch diddordebau, sgiliau a dyheadau, gallent nhw roi'r wybodaeth, cyngor ac arweiniad arbenigol rydych angen i chi."}, {"text_idx": "#000043", "text": "Bydd y sgiliau a'r wybodaeth a ddatblygir ar y rhaglen hon yn golygu eich bydd cyflogwyr yn eich gwerthfawrogi yn y diwydiannau iechyd a fferyllol a diwydiannau cysylltiedig, ac hefyd mewn canolfannau ymchwil academaidd pwysig. Mae'r sgiliau ymarferol a'r gwybodaeth a ddatblygir mewn dylunio, cyflawni a dadansoddi arbrofion yn drosglwyddadwy iawn i ystod eang o feysydd gwyddonol."}, {"text_idx": "#000044", "text": "Bydd myfyrwyr ar y rhaglen hon hefyd mewn sefyllfa dda i dderbyn gyrfaoedd ym maes ymchwil biofeddygol a chlinogol, addysgu neu astudio ar gyfer PhD neu radd feddygol i raddedigion."}, {"text_idx": "#000050", "text": "Mae\u2019r brifysgol yn adolygu ei gyrsiau yn rheolaidd i sicrhau eu bod yn adlewyrchu anghenion myfyrwyr a chyflogwyr. Pob yn bum mlynedd mae angen cynnal adolygiad cyfnodol o\u2019r holl raglenni sy\u2019n bodoli eisoes, ac mae\u2019n bosib y bydd newidiadau sylweddol yn cael eu gwneud i raglenni yn ystod y broses ail-ddilysu. Mae\u2019r rhan fwyaf o gyrsiau sydd yn \u2018amodol ar ail-ddilysu ac ail-achredu\u2019 yn gyrsiau cyfredol sydd yn y broses o gael ei hail-ddilysu ac adnewyddu cydnabyddiaeth/achrediad gyda\u2019r Cyrff Proffesiynol, Statudol a Rheoleiddio (CPSRh)."}, {"text_idx": "#000051", "text": "Cyn gynted ag y bo rhaglenni yn cael eu hail-ddilysu a\u2019u hail-achredu, bydd manylion y cwrs yn cael eu cadarnhau. Mae\u2019r rhan fwyaf o gyrsiau newydd sydd yn dal o fod yn \u2018amodol ar ail-ddilysu ac ail-achredu\u2019 yn cael eu cymeradwyo fel y disgwylir; fodd bynnag ni warantir hyn, ac os na fydd cwrs yn mynd rhagddo yn o\u0302l y disgwyl, neu\u2019n cael ei newid yn sylweddol, cewch eich hysbysu gan y Brifysgol a rhoddir cymorth i\u2019r bobl hynny y cynigwyd lle iddynt i ganfod cwrs amgen addas naill ai ym Mhrifysgol Wrecsam neu gyda darparwr arall."}]